CELEX: 62010CN0581
Language: sk
Date: 2010-12-13 00:00:00
Title: Vec C-581/10: Návrh na začatie prejudiciálneho konania, ktorý podal Amtsgericht Köln (Nemecko) 13. decembra 2010 — Emeka Nelson, Bill Chinazo Nelson, Brian Cheimezie Nelson/Deutsche Lufthansa AG

5.3.2011   
            
            
               SK
            
            
               Úradný vestník Európskej únie
            
            
               C 72/8
            
         Návrh na začatie prejudiciálneho konania, ktorý podal Amtsgericht Köln (Nemecko) 13. decembra 2010 — Emeka Nelson, Bill Chinazo Nelson, Brian Cheimezie Nelson/Deutsche Lufthansa AG
   (Vec C-581/10)
   2011/C 72/14
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Amtsgericht Köln
   
      Účastníci konania pred vnútroštátnym súdom
   
   
      Žalobcovia: Emeka Nelson, Bill Chinazo Nelson, Brian Cheimezie Nelson
   
      Žalovaná: Deutsche Lufthansa AG
   
      Prejudiciálne otázky
   
   
               1.
            
            
               Ide pri práve na náhradu, ktoré upravuje článok 7 nariadenia (1), o inú nenahraditeľnú škodu v zmysle článku 29 druhej vety Dohovoru o zjednotení niektorých pravidiel pre medzinárodnú leteckú dopravu podpísaného v Montreale 28. mája 1999 (ďalej len: „Montrealský dohovor“)?
            
         
               2.
            
            
               V akom vzťahu je právo na náhradu, ktoré je podľa rozhodnutia Súdneho dvora z 19. novembra 2009 (C-402/07) založené na článku 7, ak cestujúci prišiel do cieľa svojej cesty viac ako tri hodiny po plánovanom čase príletu, k nároku na náhradu škody za omeškanie podľa článku 19 Montrealského dohovoru pri zohľadnení vylúčenia podľa článku 29 druhej vety Montrealského dohovoru?
            
         
               3.
            
            
               Ako je kritérium výkladu, na základe ktorého bolo prijaté rozhodnutie Súdneho dvora z 19. novembra 2009 (C-402/07) a ktoré pripúšťa rozšírenie práva na náhradu podľa článku 7 nariadenia na prípady meškania, zlučiteľné s kritériom výkladu, ktoré Súdny dvor uplatňuje na nariadenie vo svojom rozhodnutí z 10. januára 2006 (C-344/04)?
            
         
      (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (Text s významom pre EHP) (Ú. v. EÚ L 46, s. 1; Mim. vyd. 07/008, s. 10).